Diari Oficial de la Generalitat Valenciana


Sumari del DOGV 1303, del 15-05-1990 (1990/817387)

ORDRE de 27 d'abril de 1990, de la Conselleria de Cultura, Educació i Ciència, per la qual s'estableixen les normes per al desenrotllament i l'execució del Pla d'Instal.lacions Esportives de la Generalitat Valenciana de l'any 1990.
---------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/04/27/(2)/dof/vci/html**

### Dades del document

Número de DOGV
:   1303

Data del DOGV
:   15-05-1990

Secció del DOGV
:   DISPOSICIONS GENERALS

Número del document
:   1990/817387


Data del document
:   27-04-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 27 d'abril de 1990, de la Conselleria de Cultura, Educació i Ciència, per la qual s'estableixen les normes per al desenrotllament i l'execució del pla d'instal.lacions esportives de la Generalitat Valenciana de l'any 1990.  
La Llei 2/1983 de la Generalitat Valenciana de 4 d'octubre per la qual són declarades d'interés general per a la Comunitat Valenciana determinades funcions pròpies de les diputacions provincials, estableix que siguen fixades per decret del Consell les directrius de coordinació adients, basant-se en les previsions que proporcionen les diputacions provincials.  
En compliment d'això, el Decret 129/1985, de 23 d'agost, del Consell de la Generalitat Valenciana, modificat en part pel Decret 98/1986 de 30 de juliol, fixa les directrius de coordinació de les funcions pròpies de les diputacions provincials de la Comunitat Valenciana, declarades d'interés comunitari, i en l'article dotze crea per a cada àmbit de competències atribuït a les diferents Conselleries un Consell de Coordinació per a formular el Projecte de Pla d'Actuacions.  
Es finançat el Pla amb els crèdits que amb aquesta finalitat figuren consignats en els pressupostos de la Generalitat Valenciana i amb els fons pressupostaris de les diputacions i els ajuntaments.  
Elaborat el Projecte de Pla d'actuacions d'Instal·lacions Esportives de la Generalitat Valenciana per a 1990 pel Consell de Coordinació i informat favorablement pel Consell Superior de Coordinació, a proposta del director general d'Esports, segons estableix l'apartat 9 del Pla i en virtut de les funcions establertes en l'article 35 de la Llei 5/1983, de 30 de desembre del Govern Valencià.  
En su virtut,  
DISPOSE:  
Article primer  
El Pla d'Instal·lacions Esportives de la Generalitat Valenciana està format pels programes provincials elaborats per les diputacions basant-se en les sol·licituds formulades pels ajuntaments de la Comunitat Valenciana i d'acord amb les directrius emanades de la Conselleria de Cultura, Educació i Ciència.  
Article segon  
Les obres a incloure en el Pla seran aquelles destinades a la construcció, l'ampliació i la modernització de les instal·lacions estrictament esportives, especialment els espais esportius que recullen les normes NIDE, sota els epígrafs següents:  
a) Camps menuts.  
b) Camps grans a ple aire.  
C) Piscines a ple aire i cobertes.  
d) Sales i pavellons.  
e) Altres espais esportius.  
f) Espais auxiliars i singulars.  
Article tercer  
Podran ser inclosos així mateix en el Pla, amb l?informe previ de la Direcció General d'Esports, espais esportius de caràcter supramunicipal.  
Article quart  
El Pla serà finançat amb els crèdits que amb aquesta finalitat figuren consignats en els pressupostos de la Generalitat Valenciana en la línia núm. 701/000/90 amb els fons pressupostaris de les diputacions i els ajuntaments.  
Les aportacions de les diputacions seran com a mínim iguals a les que aporte la Conselleria de Cultura, Educació i Ciència en la seua província respectiva.  
Les aportacions dels ajuntaments seran com a mínim un terq del cost de l?obra la inclusió de la qual sol·liciten en el Pla.


Còpia Permalink ELI